Държавен вестник, бр. 99, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  99
Главна дирекция „Пожарна безопасност и 
защита на населението“ (ГДПБЗН) на МВР, 
както и други – по преценка на главния коор­
динатор на операцията в района на събитието.
(12) Представителите на мястото на съ­
битието на други ведомства, на областните 
управители, на общините и на другите орга­
низации:
1. изпълняват пряко разпорежданията 
на главния координатор на операцията в 
района на събитието, в рамките на своите 
компетенции;
2. поддържат връзка с техни териториални 
структури и звена;
3. дават експертни съвети;
4. събират и предоставят допълнителна 
информация, свързана с операцията; 
5. подпомагат техническото обезпечаване 
на ръководенето на операцията на място.
(13) В операцията по предотвратяване 
на възникнала заплаха или ликвидиране на 
последствията от възникнал инцидент по 
сигурността на корабите, пристанищата и 
пристанищните райони могат да участват 
съгласно своите компетенции и технически 
възможности и други заинтересовани органи 
и организации.
Чл. 18. (1) Нивата за сигурност за корабите, 
пристанищата и пристанищните райони се 
обявяват от Изпълнителна агенция „Морска 
администрация“. 
(2) При обявяване нивата на сигурност се 
отчитат:
1. степента на достоверност на информация 
за наличие на заплаха;
2. степента, до която информацията за 
наличие на заплаха е потвърдена;
3. степента, до която заплахата е конкретна 
или неизбежна, според наличната информация;
4. потенциалните последствия от подобен 
инцидент, свързан със сигурността.
(3) При обявяване на трето ниво на си­
гурност Изпълнителна агенция „Морска 
администрация“ дава инструкции и осигу­
рява необходимата информация, свързана 
със сигурността на корабите, пристанищата 
и пристанищните райони, които биха могли 
да бъдат засегнати.
Чл. 19. Изпълнителна агенция „Морска 
администрация“ може да делегира на при­
зната организация по сигурността съгласно 
глава седма на тази наредба задължения, 
свързани със сигурността, с изключение на:
1. определяне на нивото на сигурност;
2. одобряване и приемане на оценката за 
сигурността на пристанището и пристанищ­
ния район, както и последващи изменения 
по приетата оценка;
3. определяне на пристанищата и приста­
нищните райони, които трябва да имат офицер 
по сигурността;
4. одобряване и приемане на план за си­
гурност на пристанището и на пристанищния 
район, както и последващите изменения на 
одобрения план;
5. упражняване на контролни мерки и 
мерки за съответствие;
6. определяне на изискванията по изгот­
вянето на декларация за сигурност.
Чл. 20. (1) Изпълнителна агенция „Мор­
ска администрация“ проверява и контролира 
прилагането на корабния план за сигурност 
и плановете за сигурност на пристанището и 
пристанищния район.
(2) Контролът за изпълнение на изисква­
нията на глава ХI-2, Правило 9 на Конвенция 
SOLAS и на ISPS Code се осъществява от ин­
спектори на Изпълнителна агенция „Морска 
администрация“, определени със заповед на 
изпълнителния директор на агенцията.
Чл. 21. (1) Изпълнителният директор на 
Изпълнителна агенция „Морска администра­
ция“ предоставя информация на Европейската 
комисия, на държавите – членки на Евро­
пейския съюз, и на Международната морска 
организация, свързана с прилагането на мерки 
за постигане на сигурността на корабите и 
пристанищата, съгласно чл. 13 от глава ХI-2 
на Конвенция SOLAS.
(2) Изпълнителният директор на Изпъл­
нителна агенция „Морска администрация“ 
предоставя на Европейската комисия и на 
държавите – членки на Европейския съюз, 
списък с имената и данните за кореспонден­
ция на своите служители, на които офицерите 
по сигурността на кораба, на компанията, на 
пристанището или на пристанищния район 
могат да докладват за проблеми, свързани 
със сигурността.
Г л а в а   в т о р а
ДЕКЛАРАЦИЯ ЗА СИГУРНОСТ
Чл. 22. (1) Капитанът или офицерът по си­
гурността на кораб може да изиска изготвяне на 
Декларация за сигурност кораб – пристанище 
или Декларация за сигурност кораб – кораб 
(приложение № 1), когато:
1. корабът оперира при по-високо ниво на 
сигурност от това на пристанището или на 
друг кораб, с който взаимодейства;
2. съществува споразумение между стра­
ни по Конвенция SOLAS относно изготвяне 
на декларация за сигурност за определени 
международни плавания или за определени 
кораби, извършващи такива плавания;
3. е била налице заплаха за сигурността или 
инцидент, свързан със сигурността, касаещи 
кораба или пристанището;
4. корабът се намира в пристанище, за 
което няма изискване да притежава и да 
изпълнява одобрен план за сигурност на 
пристанището;